钦定古今图书集成/明伦汇编/氏族典/第580卷 > 耶律仆里笃
## 钦定古今图书集成/明伦汇编/氏族典/第580卷 > 耶律仆里笃

按《辽史耶律仆里笃传》：“仆里笃，字燕隐，六院林牙突
吕不也四世孙。开泰间为本班郎君。有捕盗功，迁率
府率。太平中，同知南院宣徽事，累迁彰圣军节度使。
十六年，知兴中府，以狱空闻。十八年，伐夏，摄西南面
招讨使。十九年，夏人侵金，肃军败之，斩首万馀级，加
右武卫上将军。时近边群牧数被寇掠，迁倒塌岭都”
监以治之，桴鼓不鸣。二十年，知金肃军事。宰相赵惟
节总领边城桥道刍粟请贰，帝命仆里笃副之，以称
职闻。清宁初，历长宁、匡义二军节度使，致仕。咸雍间
卒。子阿固质，终倒塌岭都监。